**Intézmény neve:** Gyöngyösi Berze Nagy János Gimnázium

**Címe:** 3200 Gyöngyös, Kossuth u. 33.

**Elektronikus címe**: titkarsag@berze.hu

**Honlap címe**: www.berze.hu

**Telefon:** (37) 505 265 (titkárság)

**Igazgató neve:** Dr. Czinder Péter

**Felvilágosítást ad:** az iskolatitkár

**Az intézmény egyedi azonosítója:** 031597;

 telephelykód: 001.

**Tervezett képzési formák, tagozatok, osztályok bemutatása, kódszámaik:**

0008:

*Nyolcosztályos,* tehetséggondozó jellegű gimnáziumi képzés a jelenleg negyedik osztályba járó diákok számára. Egy osztályt indítunk.

0004:

*Négyosztályos* gimnáziumi képzés. A nyolcadik osztályba járó diákok jelentkezését várjuk. Három osztályt indítunk.

**Felvételi követelmények:**

Szükséges előismeretként az életkornak megfelelő mértékű általános iskolai törzsanyag alapos tudását feltételezzük.

0008:

A felvételi kérelem elbírálásakor a (központi) írásbeli felvételi dolgozat, a 3. tanév végi és 4. félévi tanulmányi átlag számtani közepét, illetve a felvételi elbeszélgetés eredményét vesszük alapul.

0004:

A felvételi kérelem elbírálásakor a (központi) írásbeli felvételi dolgozat eredményét, a hetedik év végi bizonyítvány, illetve a nyolcadik félévi értesítő átlagának számtani közepét, továbbá a felvételi elbeszélgetésen adott pontszámot vesszük alapul, a következőképpen

Elérhető összesen 100 pont. Ebből

0-25 % érhető el a hetedik (harmadik) év végi bizonyítvány és a nyolcadik (negyedik) félévi értesítő (magatartás és szorgalom nélküli) tanulmányi átlagának számtani közepe alapján, lineárisan számítva oly módon, hogy a 3,00 (vagy rosszabb) eredmény 0 %-ot, az 5,00 pedig 25 %-ot jelent,

0-50 % a magyar és a matematika írásbeli dolgozat pontszámának átlaga,

0-25 % a felvételi elbeszélgetésen kapott pontszám alapján számítva oly módon, hogy a 0 pont 0 %-ot, a maximális pontszám pedig 25 %-ot jelent. Ezt a pontszámot az elbeszélgetést tartó bizottság határozza meg.

Azoktól, akik a központi dolgozatot nem intézményünkben írták meg, a jelentkezési lap mellékleteként kérjük a dolgozatok hivatalos értékelő lapjának másolatát benyújtani.

**Alkalmassági vizsgát**

 nem írunk elő.

**A felvételi vizsgák tervezett időpontja:**

2025. január 18., 10 óra: központi írásbeli felvételi

2025. január 28., 14 óra: az előbbi pótnapja

2025. március 4-6.: felvételi elbeszélgetés a négyosztályos (0004) tagozatra,

2025. március 10-12.: felvételi elbeszélgetés a nyolcosztályos (0008) tagozatra jelentkezők számára

(Tehát *központi írásbeli felvételi dolgozatot írnak* a felvételizők.)

**Lehetőségek sajátos nevelési igényű tanulók számára:**

személyes egyeztetés szükséges

**Nyílt nap:**

2024. november 21.

**Idegennyelv-oktatás:**

Az iskolában az angol, német, spanyol, francia, latin, orosz nyelvek oktatása folyik. (Az utóbbi három nyelvből – az érdeklődés hiánya miatt – a jelenlegi tanévben nem indult csoport.)

0008:

választható nyelv: az angol és a német.

A 9. évfolyamtól két nyelv tanulása kötelező heti 5, illetve 3 órában.

0004:

A 9. évfolyamtól két nyelv tanulása kötelező heti 5, illetve 3 órában.

Választható nyelvek: egyik nyelvként az angol, másik nyelvként a fent megjelöltek valamelyike.

**Fakultációs lehetőséget**

a 9-10. évfolyamon biztosítunk.

A *felvételt nyert diákok* (a feltételeket lásd fent) *alanyi jogon* nyernek felvételt az alábbi fakultációs csoportok közül kettőbe (kötelezően választandó foglalkozások): biológia, matematika, történelem, informatika, magyar nyelv és irodalom, fizika, amely csoportok közül a kellő számú jelentkezőt (legalább 14 fő) felmutatók indulnak. A csoportválasztási szándékról a felvételi elbeszélgetésen fogunk érdeklődni.

Az iskola lehetőségei függvényében és a tanulók érdeklődési körének megfelelően **szakköröket** szervez (például matematikából, fizikából stb., vannak sportkörök, önképzőkörkörök, énekkar stb.)

**Egészségügyi követelményeket** az iskola *nem támaszt*.

**Sajátos nevelési igényű tanulók fogadását**

egyéni egyeztetést követően tudjuk felajánlani. A számukra felajánlható speciális eljárási lehetőségekről személyes egyeztetést követően születik döntés.

**Kollégiumi ellátást** egy másik gyöngyösi középiskola kollégiumában *tudunk biztosítani*.

**Beiskolázási tájékoztatót tartunk:**

**a nyolcosztályos tagozatról** 2024. november 19-én 17 órakor,

**a négyosztályos tagozatról** 2024.november 20-én 17 órakor

 az intézmény könyvtárában.

**Egyebek:**

Amennyiben valaki másik intézményben vesz részt az írásbeli vizsgán, a felvételi jelentkezési laphoz mellékelnie kell az értékelő lap másolatát.

Tájékoztatásul közöljük, hogy az előző tanévben a központi dolgozaton a felvételt nyert tanulók átlagos pontszáma magyarból 32. matematikából 38 volt.